## Pravilnik o načinu vođenja očevidnika i spisa predmeta o posvojenju

### NN 32/2005 (9.3.2005.), Pravilnik o načinu vođenja očevidnika i spisa predmeta o posvojenju

# ministarSTVO zdrav­stva i socijalne skrbi

611

Na temelju članka 142. stavka 6.
Obiteljskog zakona (»Na­rod­ne novine«, broj 116/2003, 17/2004 i 136/2004)
ministar zdrav­stva i socijalne skrbi donosi

PRAVILNIK

O NAČINU VOĐENJA OČEVIDNIKA I
SPISA PREDMETA O POSVOJENJU

Članak 1.

Ovim
se Pravilnikom propisuje način vođenja očevidnika i spisa predmeta o
posvojenju.

Članak 2.

Podaci u predmetima posvojenja
upisuju se u očevidnik pred­meta o posvojenju (u daljnjem tekstu: očevidnik).

U očevidnik se upisuju podaci o
zasnivanju posvojenja, o pravima i obvezama koja nastaju iz posvojenja i
promjene u svezi s upisanim podacima.

Očevidnik se vodi na obrascu OPP
koji je sastavni dio ovoga Pravilnika.

Obrazac OPP je veličine 41x30
cm, a otiskan je uz ovaj Pravilnik i čini njegov sastavni dio.

Članak
3.

Očevidnik
vodi i čuva centar za socijalnu skrb.

Prije
početka upisivanja podataka očevidnik mora biti proši­ven,
ukoričen s označenim stranicama i ovjeren od nadležnog tijela.

Članak
4.

Naslovna
strana očevidnika sadrži: naziv »Očevidnik predmeta o posvojenju«, naziv centra
za socijalnu skrb, područja za koje se vodi (grad, općina, županija), te
naznaku godina u kojima su upisani podaci o posvojenjima.

Članak
5.

U
očevidnik se upisuju podaci o:

1.
posvojeniku, posvojenikovim roditeljima i posvojiteljima
(ime, prezime, godina rođenja, državljanstvo i narodnost za posvojenika), o
tome tko posvaja (jedna osoba, bračni drugovi zajedno, jedan bračni drug uz
pristanak drugog), kao i o vrsti i stupnju možebitnog srodstva između posvojitelja i posvojenika (maćeha, očuh, stric, ujak i sl.),

2. klasifikacijskoj oznaci,
urudžbenom broju i datumu rje­šenja
o zasnivanju posvojenja te klasifikacijskoj oznaci, urudžbenom broju i datumu
odobrenja posvojenja sukladno članku 127. stavku 3. Obiteljskog zakona,

3.
promjenama glede osobnog imena (ime, prezime), prebi­vališta,
narodnosti i državljanstva posvojenika,

4.
o raskidu posvojenja (centar za socijalnu skrb koji je donio rješenje, broj i
datum rješenja, tko je pokrenuo postupak raskida posvojenja, pravni temelj
raskida posvojenja, datum prestanka posvojenja, promjene glede osobnog imena i
prebivališta posvojenika).

Članak
6.

Podaci
se upisuju u očevidnik odmah po konačnosti rješenja o zasnivanju ili raskidu
posvojenja.

Članak
7.

Očevidnik
se zaključuje svake godine bilješkom »Zaključeno s rednim brojem —––– upisa u
godini —––––––«, a redni broj i godina se označuje brojkama i slovima. Ovjeru
vrši ravnatelj centra za socijalnu skrb svojim potpisom uz stavljanje službenog
pečata.

Članak
8.

Ako
u kalendarskoj godini nije bilo upisa u očevidnik bilježi se: »U ovaj očevidnik
za godinu —––––– nije bilo upisa podataka« te se ovjerava na način propisan
člankom 7. ovoga Pravilnika.

Članak
9.

Prvi
upis podataka o posvojenju u sljedećoj kalendarskoj godini vrši se na prvoj
sljedećoj stranici očevidnika pod rednim brojem jedan (1).

Članak
10.

Spise
predmeta o posvojenju u smislu ovoga Pravilnika čine sve isprave, upravni,
sudski i drugi akti koji se odnose na cjelovit postupak zasnivanja posvojenja,
a kojima se dokazuje da su ispunjene sve pretpostavke za zasnivanje posvojenja
propisane Obiteljskim zakonom, kao i upravni akti koji sadrže određene odluke
donesene u postupku zasnivanja posvojenja.

Članak 11.

Spise predmeta o posvojenju čuva
centar za socijalnu skrb kod kojega je proveden postupak posvojenja.

Članak
12.

Očevidnik
i spisi predmeta o posvojenju nose oznaku službena tajna, vode se odvojeno od
drugih predmeta na način koji osigurava čuvanje službene tajne te zaštitu od
zloporabe, uništenja i oštećenja.

Očevidnik
i spisi predmeta o posvojenju su arhivski materijali trajne vrijednosti.

Članak
13.

Stručni
djelatnici u centru za socijalnu skrb dužni su i nakon prestanka zaposlenja na
tim poslovima, odnosno u centru za socijalnu skrb čuvati službenu tajnu o
predmetima posvojenja.

Članak
14.

Ministar
nadležan za socijalnu skrb ili drugi čelnik ministarstva kojega on ovlasti može
osloboditi stručnog djelatnika dužnosti čuvanja službene tajne u sudskom ili
upravnom postupku ako se radi o podacima bez kojih nije moguće utvrditi
činjenično stanje i donijeti zakonitu odluku.

Članak
15.

Stupanjem
na snagu ovoga Pravilnika prestaje važiti Pravilnik o načinu vođenja očevidnika
i spisa predmeta o posvojenju (»Narodne novine«, br.
66/99).

Članak
16.

Ovaj
Pravilnik stupa na snagu osmoga dana od dana objave u »Narodnim novinama«.

Klasa:
552-03/05-01/3
Urbroj: 534-08-02-01/1-05-1
Zagreb, 2. ožujka 2005.

Ministar
**doc****. dr. sc. Neven Ljubičić**, v. r.

*Obrazac OPP*

**OČEVIDNIK PREDMETA O POSVOJENJU**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Red    broj | Posvojenik | | | Roditelji posvojenika | | Posvojitelj(i) | | Akti nadležnih tijela | |
| Ime i   prezime  if !supportLineBreakNewLine  endif | Dan,  godina i  mjesto  rođenja | Držav-    ljanstvo i narodnost | Ime i   prezime,   datum  rođenja,  državljan-  stvo | Ime i   prezime,  datum  rođenja,  državljan-  stvo | Ime i   prezime,  datum  rođenja,  državljan-  stvo,  srodstvo s  posvojenikom | Ime i   prezime,   datum  rođenja,  državljan-  stvo,  srodstvo s  posvojenikom | Broj i  datum  odobrenja  po čl. 127.  Obiteljskog  Zakona | Broj i  datum  rješenja o  posvojenju |
| 1. | 2. | 3. | 4. | 5. | 6. | 7. | 8. | 9. | 10. |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Promjene podataka kod posvojenja | | | | Raskid posvojenja | | | | | |
| Ime i  prezime | Posvoji-  telji   upisani   kao   roditelji | Prebiva-  lište | Držav-  ljanstvo | Podno-   sitelj  prijedloga-   zahtjeva | Po službenoj  dužnosti –  centar | Centar  koji je  donio  odluku,   broj  rješenja,  datum | Odlučeno | Podaci u matici   rođenih | |
| Ne  mijenjaju  se | Mijenjaju  se na  način |
| 11. | 12. | 13. | 14. | 15. | 16. | 17. | 18. | 19. | 20. |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |

Pravilnik, NN 32/2005-611
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)